《寄镏典签 其二》
明代·蓝智

东南积翠武夷峰，载酒高歌恨不同。茅竹洞深冲暮雨，芰荷衣老怯秋风。

梦回仙掌苍茫外，兴入渔舟浩荡中。病枕岂能陪羽驾，玉箫吹彻海天空。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。